અડવાણીએ કહ્યુ કે આ ઘડીએ દુઃખ વ્યક્ત કરવા માટે મારી પાસે શબ્દ નથી. અડવાણીએ પોતાના નિવેદનમાં કહ્યુ છે કે આજે મારી પાસે શબ્દ નથી. ભારતના સૌથી મોટા રાજનેતાઓમાંથી એક અટલ બિહારી વાજપેયીને આપણે ખોઈ દીધા છે. મારા માટે એક વરિષ્ઠ સાથીથી પણ વધુ હતા. 65 વર્ષથી પણ વધુ સમય સુધી તેઓ મારા સૌથી નજીકના દોસ્ત રહ્યા હતા. મારા પાસે તેમની યાદો, આરએસએસના પ્રચારકના દિવસોથી, ભારતીય જનસંઘની સ્થાપના, ઈમરજન્સી દરમિયાનનો અમારો સંઘર્ષ, જનતા પાર્ટીને બનાવવી અને બાદમાં 1980 માં ભારતીય જનતા પાર્ટીની સ્થાપના સુધી ઘણી બધી છે.